open-index/open-wikipedia-markdown huggingface dataset:
Χάιντς Χέερ

Ο **Χάιντς Χέερ** (11 Νοεμβρίου 1938 - 7 Νοεμβρίου 2019) ήταν Γερμανός διεθνής ποδοσφαιριστής και προπονητής ποδοσφαίρου. Κατά τη διάρκεια της καριέρας του αγωνίστηκε κατά κύριο λόγο σε ομάδες της Γερμανίας, με εξαίρεση μόλις ένα χρόνο όπου αγωνίστηκε στο πρωτάθλημα της Ολλανδίας.

## Καριέρα
Ο Χάιντς Χέερ έκανε τα πρώτα του ποδοσφαιρικά βήματα στις ακαδημίες της Μπάγερ Λεβερκούζεν, με την οποία υπέγραψε το πρώτο του επαγγελματικό συμβόλαιο το 1957, σε ηλικία 19 ετών. Στην ομάδα του Λεβερκούζεν παρέμεινε για έξι χρόνια και συγκεκριμένα μέχρι το 1963, χωρίς ωστόσο να καταφέρει να κατακτήσει κάποιο τίτλο.

Το καλοκαίρι του 1963 μετεγγράφη στη Ντούισμπουργκ, στην οποία παρέμεινε για δύο χρόνια πραγματοποιώντας συνολικά 20 εμφανίσεις. Το 1965 άφησε για πρώτη φορά στην καριέρα του τη Γερμανία και μεταπήδησε στην Ολλανδία για λογαριασμό της Τβέντε, στην οποία παρέμεινε για ένα μόλις χρόνο. Κατά τη διάρκεια της παρουσίας του στην ολλανδική ομάδα πραγματοποίησε 21 εμφανίσεις, ενώ κατάφερε να πετύχει και δύο γκολ. 

Το 1966, ο Χάιντς Χέερ επέστρεψε στη Γερμανία και πήρε μεταγραφή στη Μπόχουμ. Στην ομάδα του Μπόχουμ παρέμεινε για τέσσερα χρόνια. Μετά το τέλος της αγωνιστικής περιόδου 1969-70, ο Χέερ αποφάσισε να κρεμάσει τα ποδοσφαιρικά του παπούτσια και να βάλει τέλος στην επαγγελματική του καριέρα.

## Προπονητική καριέρα
Μετά το τέλος της επαγγελματικής του καριέρας ως ποδοσφαιριστής, ο Χάιντς Χέερ αποφάσισε να συνεχίσει να ασχολείται με το άθλημα αλλά από ένα πόστο και συγκεκριμένα αυτό του προπονητή. Από το 1970 και μέχρι το 1981 εργάστηκε ως προπονητής σε γερμανικές ομάδες και συγκεκριμένα στις: Σβαρτσβάις Έσσεν, Μπόχουμ, Ντούισμπουργκ και Φορτούνα Ντύσσελντορφ.

Το 1981 ταξίδεψε στην Ελλάδα και εργάστηκε καταρχήν στον Εθνικός Πειραιώς (1981). Στη συνέχεια μεταπήδησε στον ΠΑΟΚ, στον οποίο παρέμεινε για κάτι λιγότερο από δύο χρόνια (1981-83). Τέλος, πραγματοποίησε ένα σύντομο πέρασμα από τον πάγκο του Ολυμπιακού Πειραιώς.

Τελευταίος σταθμός της προπονητικής καριέρας του Χάιντς Χέερ ήταν η Νυρεμβέργη στον πάγκο της οποίας παρέμεινε για τέσσερα χρόνια και συγκεκριμένα από το 1984 μέχρι το 1988.

## Διεθνείς συμμετοχές
Ο Χάιντς Χέερ είχε αγωνιστεί με τη φανέλα της Ολυμπιακής Εθνικής ομάδας της Γερμανίας, με την οποία πραγματοποίησε συνολικά 9 συμμετοχές.

## Πηγές
* Το προφίλ του Χάιντς Χέερ στο worldfootball.net
* Ο κατάλογος όλων των προπονητών του Ολυμπιακού Πειραιώς

Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Προπονητές ποδοσφαίρου ΠΑΟΚ
Κατηγορία:Γερμανοί προπονητές ποδοσφαίρου
Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Προπονητές ποδοσφαίρου ΦφΛ Μπόχουμ
Κατηγορία:Προπονητές ποδοσφαίρου ΦΚ Νυρεμβέργη
Κατηγορία:Προπονητές ποδοσφαίρου Σβαρτς-Βάις Έσσεν
Κατηγορία:Προπονητές Σούπερ Λιγκ Ελλάδας
Νόρμα Σίρερ

Η **Νόρμα Σίρερ** (αγγλ. *Edith Norma Shearer*, 11 Αυγούστου 1902 – 12 Ιουνίου 1983) ήταν Καναδή ηθοποιός του κινηματογράφου βραβευμένη με Όσκαρ Α' Γυναικείου Ρόλου για την ταινία *Μετά το διαζύγιο (The Divorcee)*. Η ηθοποιός, που ανήκε στο ενεργητικό της εταιρείας Metro-Goldwyn-Mayer, αποσύρθηκε από τα κινηματογραφικά δρώμενα το 1942 και εμφανίστηκε σε μερικές από τις δημοφιλέστερες παραγωγές της δεκαετίας του 1930 όπως *Ελεύθερες Ψυχές* (*A Free Soul*, 1931), *Όταν ξυπνά το παρελθόν* (Smilin' Through, 1932), *Μις Μπάρετ* (*The Barretts of Wimpole Street*, 1934), *Ρωμαίος και Ιουλιέτα* (*Romeo and Juliet*, 1936), *Μαρία Αντουανέτα, η τραγική Βασίλισσα* (*Marie Antoinette*, 1938) και *[[Γυναίκες (ταινία, 1939)|Γυναίκες]]* (*The Women*, 1939). Υπήρξε παντρεμένη με τον Έρβιν Θάλμπεργκ, που ήταν ο μεγαλύτερος παραγωγός της εταιρίας Metro-Goldwyn-Mayer κατά τη δεκαετία του 1930.

## Παραπομπές


## Εξωτερικοί σύνδεσμοι
* Νόρμα Σίρερ , σελίδα στον ιστότοπο Cine.gr .

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες μοντέλα
Κατηγορία:Νικήτριες Κυπέλλου Βόλπι Καλύτερης Ηθοποιού
Κατηγορία:Καναδές μοντέλα
Κατηγορία:Καναδές ηθοποιοί κινηματογράφου
Κατηγορία:Καναδές ηθοποιοί βωβών ταινιών
Ρόμπερτ Ντουβάλ

[thumb|right|Ο Ρόμπερτ Ντουβάλ με τον [Πρόεδρος των Ηνωμένων Πολιτειών|Πρόεδρο των ΗΠΑ Ρόναλντ Ρήγκαν και την Πρώτη Κυρία Νάνσυ Ρίγκαν, στις 25 Μαΐου 1985.]]
[thumb|right|Ο Ρόμπερτ Ντουβάλ με την [Νταϊάν Λέιν στα 41-α Βραβεία Έμμυ, στις 17 Σεπτεμβρίου 1989.]]
[thumb|right|Το αστέρι του Ρόμπερτ Ντουβάλ στη [Λεωφόρος της Δόξας στο Χόλυγουντ|Λεωφόρο της Δόξας στο Χόλυγουντ.]]

Ο **Ρόμπερτ Ντουβάλ** (, , 5 Ιανουαρίου 1931 - 15 Φεβρουαρίου 2026) ήταν Αμερικανός ηθοποιός του κινηματογράφου, βραβευμένος με Όσκαρ Α' Ανδρικού Ρόλου για την ταινία του 1983 *[[Τρυφερές σχέσεις]] (Tender Mercies)*, ενώ είναι επίσης κάτοχος δυο βραβείων Έμμυ, τεσσάρων χρυσών σφαιρών και ενός Βραβείο BAFTA Β΄ Ανδρικού Ρόλου.

Ο Ντυβάλ έγινε γνωστός το 1959 με τη συμμετοχή του στην τηλεοπτική σειρά *The Twilight Zone* και έπειτα μεταπήδησε στον κινηματογράφο, ερμηνεύοντας το ρόλο του Μπου Ράντλεϊ στην ταινία του 1962 *[[Σκιές και Σιωπή]] (To Kill A Mockingbird)* πλάι στον Γκρέγκορι Πεκ. Άλλες του αξιόλογες ταινίες περιλαμβάνουν τις: *[[MASH (ταινία)|M*A*S*H]], 1970*, *THX 1138, 1971*, *[[Ο Νονός (ταινία)|Ο Νονός]] (The Godfather, 1972)*, *[[Ο Νονός ΙΙ]] (The Godfather Part II, 1974)*, *[[Η Συνομιλία]] (The Conversation, 1974)*, *[[Το δίκτυο]] (Network, 1976)*, *[[Αποκάλυψη Τώρα]] (Apocalypse Now, 1979)*, *Ο Κληρονόμος της Βίας (The Great Santini, 1979)*, *Ο Καλύτερος (The Natural, 1984)*, *Τα Χρώματα της Βίας (Colours, 1988)*, *Κοφτερό Λεπίδι (Sling Blade, 1996)*, *Ο Απόστολος (The Apostle, 1997)*, *[[Ολέθρια Σύγκρουση]] (Deep Impact, 1998)* και *[[Ο δικαστής (ταινία)|Ο Δικαστής]] (Judge, 2014)*.

Απεβίωσε στις 16 Φεβρουαρίου 2026, σε ηλικία 95 ετών.

## Φιλμογραφία

## Παραπομπές


## Βιβλιογραφία
* 

## Εξωτερικοί σύνδεσμοι
* 
* 

Κατηγορία:Αμερικανοί γαλλικής καταγωγής
Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με BAFTA Β' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Κατηγορία:Βραβευμένοι με Χρυσή Σφαίρα Β΄ Ανδρικού Ρόλου
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Αντρικός Ρόλος)
Ρέι Μιλάντ

Ο **Ρέι Μιλάντ** (αγγλ.: Ray Milland, 3 Ιανουαρίου 1907 - 10 Μαρτίου 1986) ήταν Ουαλός ηθοποιός και σκηνοθέτης βραβευμένος με Όσκαρ Α' Ανδρικού Ρόλου για την ταινία του Μπίλι Γουάιλντερ του 1945 Το χαμένο Σαββατοκύριακο (*The Lost Weekend)* όπου υποδύθηκε έναν αλκοολικό συγγραφέα. Σημαντική θέση στη φιλμογραφία του ηθοποιού κατέχουν η ταινία του 1939 *[[Μπο Ζεστ (ταινία, 1939)|Μπο Ζεστ]] (Beau Geste)* όπου υποδύθηκε έναν από τους τρεις αδελφούς Ζεστ στο πλευρό του Γκάρι Κούπερ, το δράμα του Σέσιλ Ντε Μιλ *Ματωμένοι πειρατές (Reap the Wild Wind, 1942)*, η κωμωδία *Υπερφυσική μπεμπέκα (The Major and the Minor, 1942)* στην οποία συμπρωταγωνίστησε με την Τζίντζερ Ρότζερς, το φιλμ νουάρ του Φριτς Λανγκ *[[Αγάπη στη Σκιά του Έρωτα|Αγάπη στη σκιά του έρωτα]] (Ministry of Fear, 1944)*, το θρίλερ μυστηρίου του Άλφρεντ Χίτσκοκ *[[Τηλεφωνήσατε Ασφάλεια Αμέσου Δράσεως|Τηλεφωνήσατε ασφάλεια αμέσου δράσεως]] (Dial M For Murder, 1954)* και στο μελόδραμα *Ιστορία αγάπης (Love Story, 1970)* όπου ερμήνευσε το ρόλο του πατέρα του Ράιαν Ο'Νιλ. 

Ο Μιλάντ συμπρωταγωνίστησε με μερικές από τις σημαντικότερες κινηματογραφικές σταρ της χρυσής εποχής του Χόλιγουντ όπως η Γκρέις Κέλι, η Μάρλεν Ντίτριχ, η Τζίντζερ Ρότζερς, η Τζέιν Γουάιμαν, η Λορέτα Γιανγκ, η Τζιν Τίρνεϊ και η Βερόνικα Λέικ.

## Παραπομπές


## Εξωτερικοί σύνδεσμοι

* Ο Ρέι Μιλάντ στο cine.gr 
*  

Κατηγορία:Ουαλοί ηθοποιοί κινηματογράφου
Κατηγορία:Ουαλοί ηθοποιοί τηλεόρασης
Κατηγορία:Ουαλοί σκηνοθέτες κινηματογράφου
Κατηγορία:Βραβευμένοι με Όσκαρ Α' Ανδρικού Ρόλου
Κατηγορία:Βραβευμένοι με Χρυσή Σφαίρα Α΄ Ανδρικού Ρόλου (Δράμα)
Τζέιν Γουάιμαν

Η **Τζέιν Γουάιμαν** (αγγλ. **Jane Wyman**), (5 Ιανουαρίου 1917 - 10 Σεπτεμβρίου 2007) ήταν Αμερικανίδα ηθοποιός του κινηματογράφου και της τηλεόρασης βραβευμένη με Όσκαρ Α' Γυναικείου Ρόλου για την ταινία του 1948 *[[Σιωπηλή τραγωδία]] (Johnny Belinda)*, όπου ερμήνευσε το ρόλο μιας κωφάλαλης νέας που πέφτει θύμα βιασμού. Η ηθοποιός που ξεκίνησε την καριέρα της κατά τη δεκαετία του '30 είναι γνωστή για τη συμμετοχή της στις ταινίες: *[[Το Χαμένο Σαββατοκύριακο|Το χαμένο Σαββατοκύριακο]] (The Lost Weekend, 1945)*, *[[Θρύλοι του Δάσους]] (The Yearling, 1946)*, *[[Πονεμένο Ρομάντζο|Πονεμένο ρομάντζο]] (Stage Fright, 1950)*, *Το γαλάζιο πέπλο (The Blue Veil, 1951)*, *Το υπέροχο μυστικό (The Magnificient Obsession, 1954)* και *Όλα όσα επιτρέπουν οι ουρανοί (All that Heaven Allows, 1955)*. Κατά τη δεκαετία του '80 η Γουάιμαν πρωταγωνίστησε στη δραματική σειρά *Φάλκον Κρεστ (Falcon Crest)* υποδυόμενη την Άντζελα Τσάνινγκ, ρόλο που της χάρισε την τρίτη της Χρυσή Σφαίρα. 

Η Τζέιν Γουάιμαν παντρεύτηκε συνολικά τέσσερις φορές. Ο δεύτερος γάμος της ήταν με τον Ρόναλντ Ρήγκαν, ο οποίος αργότερα διατέλεσε Πρόεδρος των Ηνωμένων Πολιτειών. Ο τρίτος και ο τέταρτος γάμος της τελέστηκαν με το ίδιο πρόσωπο, τον Φρεντ Κάργκερ.

## Φιλμογραφία

## Παραπομπές


## Εξωτερικοί σύνδεσμοι
* Τζέιν Γουάιμαν , σελίδα στον ιστότοπο Cine.gr .

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Ευρωπαϊκό Πρωτάθλημα Καλαθοσφαίρισης Ανδρών Κ-20 2014

Το **Ευρωπαϊκό Πρωτάθλημα Καλαθοσφαίρισης Ανδρών Κ-20 2014** είναι η 17η ευρωπαϊκή διοργάνωση για παίκτες κάτω των 20 ετών.
Η διοργάνωση θα διεξήχθη στην Κρήτη, την περίοδο 8-20 Ιουλίου 2014.

## Ομάδες

*(διοργανώτρια)
*(Περσινή πρωταθλήτρια)
*
*
*
*
*
*
*
*

*
*
*
*
*
*
*
*(ανέβηκε από την 2η κατηγορία)
*(ανέβηκε από την 2η κατηγορία)
*(ανέβηκε από την 2η κατηγορία)
|}

## Πρώτος Γύρος

### Όμιλος Α

### Όμιλος Β

### Όμιλος Γ

### Όμιλος Δ

## Δεύτερη Φάση

### Όμιλος Ε

### Όμιλος ΣΤ

## Γύρος Κατάταξης

### 1ος Όμιλος

### 2ος Όμιλος

## Ματς Κατάταξης Θέσεων 17-20

Οι αγώνες θα διεξαχθούν στις 19 Ιουλίου 2014.

## Ματς Κατάταξης Θέσεων 13-16

Οι αγώνες διεξήχθησαν στις 18 και 20 Ιουλίου 2014.

## Ματς Κατάταξης Θέσεων 9-12

Οι αγώνες διεξήχθησαν στις 18 και 20 Ιουλίου 2014.

## Πίνακας φάσης νοκ-άουτ

Εδω ανταγωνίζονται οι 8 καλύτερες ομάδες της διοργάνωσης για να αναδειχθεί η πρωταθλήτρια ομάδα.

## Ματς Κατάταξης Θέσεων 5-8

Οι αγώνες θα διεξαχθούν στις 19 και 20 Ιουλίου 2014.

## Τελική Κατάταξη

Κατηγορία:Καλαθοσφαίριση στην Ευρώπη
Ρούι Λόπεθ ντε Σεγούρα

Ο **Ροδρίγο** (**Ρούι**) **Λόπεθ ντε Σεγούρα** (ισπανικά: *Rodrigo (Ruy) López de Segura*, περ. 1530 &ndash; περ. 1580) ήταν Ισπανός ιερέας και αργότερα επίσκοπος της Σεγούρα, του οποίου το βιβλίο *«Libro de la invención liberal y arte del juego del Axedrez»*, που έγραψε το 1561, ήταν ένα από τα πρώτα θεωρητικά βιβλία για το σύγχρονο σκάκι στην Ευρώπη, λίγο μετά το βιβλίο που είχε γράψει ο Πέδρο Νταμιάνο το 1512.

## Βιογραφικά στοιχεία
Ο Ρούι Λόπεθ γεννήθηκε σε ένα χωριό (που ονομάζεται Zafra) κοντά στην Μπαδαχόθ και ήταν πιθανώς εβραϊκής καταγωγής (Κονβέρσο). Πήγε στην Σαλαμάνκα για τις σπουδές του και στη συνέχεια εγκαταστάθηκε εκεί.

Θεωρήθηκε ως ο ισχυρότερος σκακιστής στον κόσμο το 1559, και πήρε μια θέση ανάμεσα στους ανεπίσημους παγκόσμιους πρωταθλητές σκακιού, μιας και δεν υπήρχε επίσημος τίτλος την εποχή εκείνη. Διατήρησε την φήμη αυτή του παγκοσμίου πρωταθλητή μέχρι το 1575, καθώς την περίοδο 1574–1575 κατά το πρώτο γνωστό Διεθνές Τουρνουά Σκακιού, που πραγματοποιήθηκε μετά από πρόσκληση του βασιλιά Φιλίππου Β΄ της Ισπανίας, στη Βασιλική Αυλή της Ισπανίας στο Ελ Εσκοριάλ, κοντά στη Μαδρίτη, έχασε από τον Λεονάρντο ντα Κούτρι, έναν δικηγόρο της Καλαβρίας, καθώς και τον Πάολο Μπόι, και τελικά κατατάχθηκε τρίτος μπροστά από τον Αλφόνσο Κερόν που τερμάτισε τέταρτος και τελευταίος.

Ο Ρούι Λόπεθ πέθανε λίγα χρόνια αργότερα, γύρω στο 1580.

## Συνεισφορές στο σκάκι
Κάποια ανοίγματα στο σκάκι πήραν το όνομα του Λόπεθ (ή συχνά το παραφρασμένο Λοπέζ), όπως το γνωστό Άνοιγμα Ρούι Λοπέζ (σε αλγεβρική σκακιστική γραφή):
:1.ε4 ε5 2.Ιζ3 Ιγ6 3.Αβ5

Πολύ γνωστή είναι επίσης η βαριάντα "Λοπέζ" της Ρωσικής άμυνας:
:1.ε4 ε5 2.Ιζ3 Ιζ6 3.Ι:ε5 Βε7

## Παραπομπές


## Πηγές
* 
* 
*Ρούι Λόπεθ ντε Σεγούρα, ο πρώτος πρωταθλητής

## Εξωτερικοί σύνδεσμοι

* 

Κατηγορία:Ρωμαιοκαθολικοί ιερείς
Κατηγορία:Ισπανοί σκακιστές
Κατηγορία:Εβραίοι
Τζοβάνι Λεονάρντο ντι Μπόνα

Ο **Τζοβάνι Λεονάρντο ντι Μπόνα** ή **Τζοβάνι Λεονάρντο ντα Κούτρι** (ιταλικά: *Giovanni Leonardo di Bona* ή *Giovanni Leonardo da Cutri*, 1542 &ndash; 1587), είναι επίσης γνωστός και ως *Il Puttino* (που σημαίνει *μικρό παιδί*), ήταν Ιταλός δικηγόρος και γκρανμαίτρ στο σκάκι.

## Βιογραφικά στοιχεία
Ο Τζοβάνι Λεονάρντο γεννήθηκε στον Κρότωνα της Καλαβρίας. Σπούδασε νομικά στη Ρώμη. Το 1560, έχασε το σκακιστικό ματς εναντίον του Ρούι Λόπεθ στη Ρώμη. Την περίοδο 1566–1572, ταξίδεψε και έπαιξε σκάκι στη Ρώμη, Γένοβα, Μασσαλία και Μπαρτσελόνα. Είχε παίξει πολλές φορές εναντίον του Πάολο Μπόι στην Ιταλία και οι δύο σκακιστές είχαν θεωρηθεί ως ίσοι σε ισχύ.

Ο Τζοβάνι Λεονάρντο κέρδισε το πρώτο γνωστό διεθνές τουρνουά σκακιού στην ιστορία στη Μαδρίτη το 1575, ως εκ τούτου, έγινε ο ισχυρότερος σκακιστής της εποχής. Μετά την επιτυχία του στην Αυλή του Φιλίππου Β΄ της Ισπανίας, ο Λεονάρντο και ο Πάολο Μπόι, ταξίδεψαν, αν και χωριστά, για τη Λισαβόνα, όπου δοκίμασαν τη σκακιστική τους ικανότητα εναντίον του Ιλ Μόρο, τον περίφημο πρωταθλητή σκακιού του βασιλείου του Δον Σεμπάστιαν της Πορτογαλίας. Και οι δύο τους πέτυχαν και πάλι νίκη εναντίον του Ιλ Μόρο, πρώτος ο Τζοβάνι Λεονάρντο και σύντομα ακολούθησε και ο Πάολο Μπόι.

Ο βασιλιάς Δον Σεμπάστιαν ήταν παρ' όλα αυτά γενναιόδωρος στις ανταμοιβές του. Έτσι μετά από αυτό το θρίαμβο του Τζοβάνι Λεονάρντο, ο βασιλιάς τον ανακήρυξε «Ιππότη περιπλανητή» (*Il Cavaliere errante*). Ο Τζιοβάνι Λεονάρντο άφησε στη συνέχεια την Πορτογαλία για να επιστρέψει στην Ιταλία. Εγκαταστάθηκε στη Νάπολη, όπου έγινε γκρανμαίτρ στο σκάκι.

Πέθανε το 1587 στο Μπιζινιάνο.

## Σημειώσεις


## Εξωτερικοί σύνδεσμοι
* 
* Biography 

Κατηγορία:Ιταλοί δικηγόροι
Κατηγορία:Ιταλοί σκακιστές
Ακαδημία Τεχνών Ούμεο

Η **Ακαδημία Τεχνών Ούμεο** (σουηδικά: *Konsthögskolan vid Umeå universitet*) είναι μια σχολή καλών τεχνών στο Πανεπιστήμιο Ούμεο στη Σουηδία. Ιδρύθηκε το 1987 σε ένα πρώην βιομηχανικό κτήριο δίπλα στον ποταμό Ούμαν. 

## Παραπομπές


## Εξωτερικοί σύνδεσμοι
* 
* Επίσημη ιστοσελίδα Ακαδημίας Τεχνών Ούμεο 

Κατηγορία:Ούμεο
Λορέτα Γιανγκ

Η **Λορέτα Γιανγκ** (αγγλ.:*Loretta Young*), (6 Ιανουαρίου 1913 - 12 Αυγούστου 2000) ήταν Αμερικανίδα ηθοποιός του θεάτρου, του κινηματογράφου και της τηλεόρασης. Βραβεύτηκε με Όσκαρ Α' Γυναικείου Ρόλου για την ταινία *Η Κόρη του Αγρότη (The Farmer's Daughter, 1947)*.

Η ηθοποιός ξεκίνησε την καριέρα της στο χώρο του κινηματογράφου στην ηλικία των 3 ετών κάνοντας το ντεμπούτο της στη βωβή ταινία *The Primrose Ring (1916)*. Συνέχισε τις εμφανίσεις της σε βωβές ταινίες κατά τη δεκαετία του '20 και πέρασε στον ομιλούντα κινηματογράφο με επιτυχία κατά τη δεκαετία του '30. Σημαντική θέση στη φιλμογραφία της έχουν οι ταινίες *[[Ξανθός πειρασμός]] (Platinum Blonde, 1931)*, *Αι Σταυροφορίαι (The Crusades, 1935)*, *Ο Άγνωστος (The Stranger, 1946)*, *[[Ένας άγγελος στη γη]] (The Bishop's Wife, 1947)*, *Η Ραχήλ και ο Ξένος (Rachel and the Stranger, 1948)* και *[[Η Δύναμη της Καρδιάς]] (Come to the Stable, 1949)*.

Κατά τη δεκαετία του '50 μεταπήδησε στην τηλεόραση, παρουσιάζοντας με επιτυχία το *The Loretta Young Show* για το οποίο  και βραβεύτηκε με τρία Βραβεία Έμμυ. Κατά τη δεκαετία του '80 η συμμετοχή της στην τηλεταινία *Christmas Eve* τής χάρισε την Χρυσή Σφαίρα.

## Προσωπική ζωή
μικρογραφία|Η Λορέτα Γιανγκ το 1938
Η Λορέτα Γιανγκ παντρεύτηκε τρεις φορές και απέκτηκε τρία παιδιά. Ο πρώτος της γάμος ήταν με τον ηθοποιό Γκραντ Βίτερς το 1930. Ο γάμος τους ακυρώθηκε τον επόμενο χρόνο.

Από τον Σεπτέμβριο του 1933 έως τον Ιούνιο του 1934, είχε έναν καλά δημοσιοποιημένο δεσμό με τον ηθοποιό Σπένσερ Τρέισι (που ήταν παντρεμένος με τη Λουίζ Τρέισι) , συμπρωταγωνιστής της στην ταινία Man's Castle.

Το 1940 παντρεύτηκε τον παραγωγό Τομ Λιούις. Απέκτησαν δύο παιδιά, την Τζούντι Λιούις και τον Κρίστοφερ Λιούις. Οι δυο τους, χώρισαν το 1969.

Το 1993 η Λορέτα Γιανγκ παντρεύτηκε, για τρίτη και τελευταία φορά, με τον σχεδιαστή μόδας Ζαν Λουί. Ο γάμος τους διήρκεσε έως τον θάνατό του, τον Απρίλιο του 1997. 
Η Λορέτα Γιανγκ ήταν νονά της Αμερικανίδας ηθοποιού Μάρλο Τόμας, κόρης του τηλεοπτικού σταρ Ντάνυ Τόμας

## Φιλμογραφία
[μικρογραφία|Η Λορέτα Γιανγκ και ο [Ντέιβιντ Νίβεν στην ταινία *[https://en.m.wikipedia.org/wiki/Eternally_Yours_(film) Αιώνια Δική σου]*  (1939)]]

## Παραπομπές


## Εξωτερικοί σύνδεσμοι
* Λορέτα Γιανγκ , σελίδα στον ιστότοπο Cine.gr .
* Λορέτα Γιανγκ, σελίδα στον ιστότοπο της Internet Movie Database .

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένοι με Χρυσή Σφαίρα
Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Βραβεία Έμμυ Ζώνης Υψηλής Τηλεθέασης (νικητές-Α' Γυναικείος Ρόλος)
Μουσείο σύγχρονης τέχνης του Ούμεο

[thumb|300px|Το μουσείο ''Bildmuseet'' στο κάμπους τεχνών του [Ούμεο.]]
Το **Bildmuseet** (μεταφράζεται από τα Σουηδικά ως *το Μουσείο Πινάκων*) είναι ένα μουσείο σύγχρονης τέχνης στο Ούμεο στη Σουηδία. 

## Ιστορία
Το μουσείο ιδρύθηκε το 1981 από το Πανεπιστήμιο του Ούμεο μέσα στο μουσείο γίνονται εκθέσεις σύγχρονης τέχνης καιοπτικοακουστικών τεχνών Σουηδών και διεθνών καλλιτεχνών  Παράλληλα με τις εκθέσεις στο μουσείο οργανώνονται διαλέξεις, προβολές, συναυλίες, περφόρμανς και εργαστήρια.

Την άνοιξη του 2012 το μουσείο μεταφέρθηκε σε νέες εγκαταστάσεις στο Κάμπους Τεχνών του Ούμεο. Το κτήριο του μουσείου είναι 7όροφο και σχεδιάστηκε από το Δανικό γραφείο αρχιτεκτόνων *Henning Larsen*  . Το μουσείο άνοιξε στο κοινό στις 19 Μαΐου 2012. 

Ολόκληρο το κτήριο θεωρείται ως ένα έργο τέχνης. Το εξωτερικό του κτηρίου είναι καλυμμένο με τυχαίας διάστασης παράθυρα και έχει κάλυψη με ξύλο Σιβηρικής Πεύκης ενώ το εσωτερικό του μουσείο έχει λευκή διακόσμηση με παράθυρα που έχουν θέα τον ποταμό Ούρε. Μετά τον επανασχεδιασμό του μουσείου, το 2012 χαρακτηρίστηκε ως ο ομορφότερος πανεπιστημιακός χώρος τέχνης στον κόσμο. 

## Παραπομπές


## Εξωτερικοί σύνδεσμοι

*ιστοσελίδα μουσείου Bildmuseet.

Κατηγορία:Ούμεο
Τερ

μικρογραφία|Ο ποταμός Τερ μέσα στο Ριπόλ.

Ο **Τερ** (στα καταλανικά και τα ισπανικά, Ter) είναι ένας ποταμός της Ισπανίας που διατρέχει αποκλειστικά την επαρχία της Ζιρόνα στην Καταλονία. Γεννιέται στο Ουλντετέ των Πυρηναίων και αφού διατρέξει τις επαρχίες του Ριπόλ, Οζόνα, Σέλβα, Ζιρονές (όπου περνάει μέσα από την ίδια την πόλη της Ζιρόνα) και Κάτω Ενπορδά καταλήγει στη Μεσόγειο. Έχει μήκος 208 χιλιόμετρα. Είναι ενταγμένος στο σύστημα ύδρευσης Τερ-Λιοβρεγάτ που ευθύνεται για την ύδρευση των δύο πιο αστικοποιημένων εκτάσεων της Καταλονίας που εκτείνεται από τη Βαρκελώνη μέχρι τη Ζιρόνα και περιλαμβάνει περίπου 5,5 εκατομμύρια κατοίκους.

## Πηγές
* «Riu Ter» στην Καταλανική εγκυκλοπαίδεια, ανακτήθηκε 12/05/2014
* *El Aigua a Catalunya*. έκδοση της Agéncia Catalana de l'Aigua και της Ζενεραλιτάτ της Καταλονίας. Ιούνιος 2008.

Κατηγορία:Ποταμοί της Ισπανίας
Κατηγορία:Γεωγραφία της Καταλωνίας
Λιοβρεγάτ

Ο **Λιοβρεγάτ** () είναι ποταμός της Ισπανίας που διασχίζει αποκλειστικά την επαρχία της Βαρκελώνης στην Καταλονία. Πηγάζει στα Προπυρηναία για να καταλήξει μετά από 175 χιλιόμετρα στην Μεσόγειο στο Πρατ ντε Λιοβρεγάτ, μερικά χιλιόμετρα νοτιοδυτικά της Βαρκελώνης.

## Παραπομπές


## Πηγές
*http://enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0037898.xml?s.q=Llobregat#.U3CQNHaHXng, ανακτήθηκε στις 12/05/2014

## Εξωτερικοί σύνδεσμο ι
* 
* Το πάρκο του ποταμού Λιοβρεγάτ 

Κατηγορία:Ποταμοί της Ισπανίας
Κατηγορία:Γεωγραφία της Καταλωνίας
Μαυρίδης

Το ελληνικό επώνυμο **Μαυρίδης** μπορεί να αναφέρεται σε κάποιο από τα παρακάτω πρόσωπα:

* Αθανάσιος Μαυρίδης (1910-1989), δικηγόρος, βουλευτής και υφυπουργός
* Ευστάθιος (Στάθης) Μαυρίδης (1935-2008), ποδοσφαιριστής
* Κώστας Μαυρίδης (ποδοσφαιριστής) (γενν. 1962), ποδοσφαιριστής
* Κώστας Μαυρίδης (πολιτικός), πολιτικός
* Λυσίμαχος Μαυρίδης (1928-2011), γεωδαίτης και αστρονόμος, καθηγητής και αντιπρύτανης στο ΑΠΘ

## Δείτε επίσης
* *[[Ο ιατρός Μαυρίδης]]*, θεατρικό έργο (1920) του Δημήτρη Μπόγρη
Flick of the Switch

**Flick of the Switch** είναι ο τίτλος του ένατου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 15 Αυγούστου του 1983 μέσω της δισκογραφικής εταιρείας "Albert Productions". Την παραγωγή του άλμπουμ ανέλαβε το ίδιο το συγκρότημα, θέλοντας να δώσει έναν πιο ωμό ήχο, όπως στα πρώτα τους άλμπουμ.

Μετά την ηχογράφηση των τυμπάνων, ο ντράμερ Φιλ Ραντ απολύθηκε, λόγω των προβλημάτων χρήσης ναρκωτικών και αλκοόλ που αντιμετώπιζε. Αντικαταστάθηκε από τον Σάιμον Ράιτ και επέστρεψε στους AC/DC έντεκα χρόνια αργότερα.

Το "*Flick of the Switch*" σκαρφάλωσε στην τέταρτη θέση των βρετανικών τσαρτ και το # 15 στις Ηνωμένες Πολιτείες, όπου έχει βραβευθεί ως πλατινένιο.

Για την προώθηση του δίσκου, το συγκρότημα περιόδευσε μόνο στην Βόρεια Αμερική, από τον Οκτώβριο του 1983 μέχρι τα τέλη της χρονιάς, δίνοντας 43 συναυλίες.

## Τραγούδια
1. **Rising Power** *(A. Young, M. Young, Johnson)* - 3:43
2. **This House Is on Fire** *(A. Young, M. Young, Johnson)* - 3:23
3. **Flick of the Switch** *(A. Young, M. Young, Johnson)* - 3:13
4. **Nervous Shakedown** *(A. Young, M. Young, Johnson)* - 4:27
5. **Landslide** *(A. Young, M. Young, Johnson)* - 3:57
6. **Guns for Hire** *(A. Young, M. Young, Johnson)* - 3:24
7. **Deep in the Hole** *(A. Young, M. Young, Johnson)* - 3:19
8. **Bedlam in Belgium** *(A. Young, M. Young, Johnson)* - 3:52
9. **Badlands** *(A. Young, M. Young, Johnson)* - 3:38
10. **Brain Shake** *(A. Young, M. Young, Johnson)* - 4:00

## Θέσεις τσαρτ

## Βραβεία
***Flick Of The Switch*** *(άλμπουμ)*
Αυστραλία (*ARIA Certification*) : 3 x πλατινένιος 
Ηνωμένες Πολιτείες (*RIAA Certification*) : Πλατινένιος 
Ηνωμένο Βασίλειο (*BPI Certification*) : Χρυσός 
Γαλλία (*SNEP Certification*) : Χρυσός 
Γερμανία (*BVMI Certification*) : Χρυσός 

## Μέλη των AC/DC
Η σύνθεση του συγκροτήματος κατά τις ηχογραφήσεις του "***Flick Of The Switch***" είχε την εξής μορφή:

* Μπράιαν Τζόνσον - κύρια φωνητικά
* Άνγκους Γιανγκ - κιθάρα
* Μάλκολμ Γιανγκ - κιθάρα, φωνητικά
* Κλιφ Ουίλιαμς - μπάσο, φωνητικά
* Φιλ Ραντ - τύμπανα

## Παραπομπές


## Πηγές
* Flick Of The Switch - AC/DC | Songs, Reviews, Credits, Awards | AllMusic
* Prindle Record Reviews - ACDC - Mark's Record Reviews
* 1983 AC/DC Tour Dates

Κατηγορία:Άλμπουμ του 1983
Κατηγορία:Άλμπουμ των AC/DC
Φρανκολί

Ο **Φρανκολί** (*Francolí* στα καταλανικά) είναι ένας ποταμός της Ισπανίας που διασχίζει αποκλειστικά την επαρχία της Ταραγόνα στην Καταλονία. Πηγάζει στη λεκάνη του Μπαρβερά για να καταλήξει μετά από 85 χιλιόμετρα στην Μεσόγειο στο λιμάνι της Ταραγόνα.

## Πηγές
*http://www.enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0028069.xml?s.q=Francoli#.U3CVOnaHXng, ανακτήθηκε στις 12/05/2014

## Εξωτερικοί Σύνδεσμοι
* Ιστότοπος αφιερωμένος στον ποταμό Φρανκολί

Κατηγορία:Ποταμοί της Ισπανίας
Κατηγορία:Γεωγραφία της Καταλωνίας
Dead Winter Dead

Το **Dead Winter Dead** είναι το ένατο άλμπουμ του αμερικάνικου heavy metal συγκροτήματος Savatage, το οποίο κυκλοφόρησε τον Οκτώβριο του 1995 μέσω της δισκογραφικής εταιρείας "Atlantic Records". Επανεκδόθηκε στις 25 Νοεμβρίου 2002 από την "SPV/Steamhammer" με τη ακουστική εκτέλεση των "*All That I Bleed*" και "*Sleep*" και στις 1 Ιουλίου 2011 από την "Ear Music" με τις ακουστικές εκτελέσεις του "*Miles Away / Follow Me*" και του "*When The Crowds Are Gone*".
Ο δίσκος παρουσιάζει κοινό στιχουργικό περιεχόμενο σε μία ιστορία ενός αγοριού από τη Σερβία και ενός κοριτσιού από μουσουλμανική οικογένεια τα οποία ερωτεύονται κατά τη διάρκεια του πολέμου της Βοσνίας.
Σε αυτό το άλμπουμ επέστρεψε ο Κρις Κάφερι στο συγκρότημα και μαζί με τον Αλ Πιτρέλλι ηχογράφησαν τις κιθάρες, ενώ τα τύμπανα ανέλαβε ο Τζεφ Πλέιτ.
Οι Savatage γνώρισαν επιτυχία με το τραγούδι "*Christmas Eve (Sarajevo 12/24)*" και συνέχισαν σε αυτό το είδος μουσικής σχηματίζοντας τους Trans-Siberian Orchestra, οι οποίοι επανηχογράφησαν το συγκεκριμένο κομμάτι για το πρώτο τους άλμπουμ.

## Τραγούδια
1. **Overture** *(J.Oliva, O'Neill)* - 1:50
2. **Sarajevo** *(J.Oliva, O'Neill)* - 2:31
3. **This is the Time (1990)** *(J.Oliva, O'Neill)* - 5:40
4. **I Am** *(J.Oliva, O'Neill)* - 4:32
5. **Starlight** *(J.Oliva, O'Neill)* - 5:38
6. **Doesn't Matter Anyway** *(J.Oliva, O'Neill)* - 3:47
7. **This Isn't What We Meant** *(J.Oliva, O'Neill)* - 4:12
8. **Mozart and Madness** *(J.Oliva, O'Neill)* - 5:01
9. **Memory** *(J.Oliva, O'Neill)* - 1:19
10. **Dead Winter Dead** *(J.Oliva, O'Neill)* - 4:18
11. **One Child** *(J.Oliva, O'Neill)* - 5:14
12. **Christmas Eve (Sarajevo 12/24)** *(J.Oliva, O'Neill, Kinkel)* - 3:24
13. **Not What You See** *(J.Oliva, O'Neill)* - 5:02

## Θέσεις τσαρτ
***Dead Winter Dead*** *(άλμπουμ)*

***Επίσημη κυκλοφορία: [[24 Οκτωβρίου]] [[1995]]***

## Τα μέλη του συγκροτήματος
Το "*Dead Winter Dead*" ηχογραφήθηκε από τους εξής μουσικούς:
* Ζακ Στίβενς - φωνητικά
* Κρις Κάφερι - κιθάρα
* Αλ Πιτρέλλι - κιθάρα
* Τζόνι Λι Μίντλτον - μπάσο
* Τζον Όλιβα - πλήκτρα, φωνητικά
* Τζεφ Πλέιτ - τύμπανα

## Παραπομπές


## Πηγές
* Review by Jim Gordon - The Official Savatage Homepage
* Dead Winter Dead - Savatage | Songs, Reviews, Credits, Awards | AllMusic
* Savatage - Dead Winter Dead (album review ) | Sputnikmusic
* Savatage - Dead Winter Dead - Encyclopaedia Metallum: The Metal Archives
* Savatage - Dead Winter Dead - Metal Storm

Κατηγορία:Δισκογραφία των Savatage
Κατηγορία:Άλμπουμ του 1995
Παλιό δικαστικό μέγαρο Κομοτηνής

Το **Παλιό δικαστικό μέγαρο Κομοτηνής** εκτιμάται ότι χτίστηκε το 1870 από Ολλανδό αρχιτέκτονα ως Διοικητήριο της Οθωμανικής Διοίκησης της Γκιουμουρτζίνας (παλαιότερο όνομα της Κομοτηνής). Σήμερα βρίσκεται δίπλα στο νέο δικαστικό μέγαρο στο κέντρο της Κομοτηνής. Την ίδια εποχή που χτίστηκε το διοικητήριο χτίστηκε και ο Πύργος του Ρολογιού. Γραπτά αρχεία δεν σώζονται για το κτήριο αυτό γιατί κατά την αποχώρησή τους το 1944 οι Βουλγαρικές αρχές κατοχής καταστρέψανε όλα τα αρχεία. Ως αρχιτεκτονική το κτήριο έχει ανάμειξη αρχιτεκτονικών ρυθμών (εκλεκτικισμός) και θεωρείται τυπικό κτήριο Οθωμανικής διοίκησης, παρόμοιο με κτήρια της Κωνσταντινούπολης. 

## Ιστορία
Το κτήριο λειτούργησε ως Διοικητήριο της Οθωμανικής Διοίκησης από το 1870 μέχρι το 1913. Την εποχή εκείνη η Γκιουμουρτζίνα (Κομοτηνή) ήταν σαντζάκι (επαρχείο) του βιλαετίου (νομαρχίας) της Αδριανούπολης. Το σαντζάκι συμπεριλάμβανε τους καζάδες (υποεπαρχίες) των σημερινών Νομών Ροδόπης, Ξάνθης αλλά και το νότιο μέρος της περιφέρειας του Χάσκοβο που σήμερα ανήκει στη Βουλγαρία. Όταν με τη συνθήκη του Βουκουρεστίου (το 1913) η πόλη δόθηκε στους Βούλγαρους, στο κτήριο αυτό εγκαταστάθηκε η διοίκηση μέχρι το 1919. Μετά το 1920 με τις συνθήκες Νεϊγύ και Σεβρών η Θράκη ενσωματώνεται στο Ελληνικό κράτος και η Κομοτηνή απελευθερώνεται από την 9η Μεραρχία Σερρών με τον Παμίκο Ζυμβρακάκη. Ο Ζυμβρακάκης παραλαμβάνει την πόλη στο παλιό δικαστικό μέγαρο. Το κτήριο γίνεται η έδρα της διοίκησης Θράκης, η οποία συμπεριλαμβάνει τις επαρχίες Κομοτηνής, Σαπών και Ξάνθης. Μετά το 1922 και τη συνθήκη της Λωζάνης το 1923 στο κτήριο μεταφέρονται οι δικαστικές αρχές. Το κτήριο στέγαζε τις δικαστικές αρχές μέχρι το 2004.  Σήμερα το κτήριο παραμένει αναξιοποίητο αν και έχει προταθεί να διαμορφωθεί ως το πρώτο Δικαστικό Μουσείο της Ελλάδος.  

## Παραπομπές


Κατηγορία:Οθωμανική αρχιτεκτονική στην Ελλάδα
Κατηγορία:Κτίρια και κατασκευές στην Κομοτηνή
Γελιζαβέτα Μπογιάρσκαγια

Η **Γελιζαβέτα Μιχάηλοβνα Μπογιάρσκαγια** (Ρώσικα: Елизаве́та Миха́йловна Боя́рская, γεννημένη 20 Δεκεμβρίου του 1985), είναι Ρωσίδα ηθοποιός.

## Βιογραφία
Η Γελιζαβέτα γεννήθηκε 20 Δεκεμβρίου του 1985 στο Λένινγκραντ στη Ρωσία, από διάσημους γονείς, τον Μιχαήλ Μπογιάρσκι και την Λαρίσα Λουπιάν.Ο πατέρας της έχει ρωσική και πολωνική καταγωγή, και η μητέρα της εσθονική, ρωσική, γερμανική και πολωνική καταγωγή. Το 2007 αποφοίτησε από την Κρατική δραματική σχολή της Αγίας Πετρούπολης, (*Санкт-Петербургская государственная академия театрального искусства)* με επιτηρητή της τον Λέφ Ντοντίν. Το 2010 η Γελιζαβετα παντρεύτηκε με τον Ρώσο ηθοποιό Μαξίμ Ματβέγεφ και το 2012 απέκτησαν ένα αγοράκι, τον Αντρέι.

## Φιλμογραφία

## Παραπομπές


## Εξωτερικοί σύνδεσμοι

* 

Κατηγορία:Ρωσίδες ηθοποιοί
Νίτωκρη

Η **Νίτωκρη** υπήρξε σύμφωνα με τον Ηρόδοτο η δεύτερη και τελευταία βασίλισσα της Ασσυρίας που βασίλεψε γύρω στον 6ο αιώνα π.Χ. Κατά τη διάρκεια της βασιλείας της έχτισε πολλά σημαντικά μνημεία, αλλά επίσης πήρε και κάθε δυνατό μέτρο προστασίας της Βαβυλώνας από τους Μήδους.

## Έργα
### Έργα προστασίας της Βαβυλώνας
* Αλλάγη ρόης του Ευφράτη που διασχίζει τη Βαβυλώνα
* Κατασκευή ψηλών αναχωμάτων στις όχθες του ίδιου ποταμού
* Κόντα πάντα στον ίδιο ποταμό έσκαψε μια λίμνη
Με αυτά τα έργα έκανε δυσκολότερη την πρόσβαση στην Βαβυλώνα μέσω του ποταμού.
### Σκοπός
Σκοπός της Νίτωκρης ήταν να αποθαρρήνει τους Μήδους να κάνουν εκστρατεία εναντίον της.
### Άλλα έργα
Ένα άλλο έργο μικρότερης σημασίας ήταν η δημιουργία γέφυρας που ένωνε τις όχθες του ποταμού.

## Επίλογος
Την διαδέχτηκε ο γιος της Λαβύνητος.

## Σημειώσεις


## Πηγές
* Ηρόδοτος, *[https://web.archive.org/web/20140725143158/http://www.kaktos.gr/default.asp?pid=5&la=1&itm=786 Ιστορία 1 Κλειώ]*, Εκδόσεις Κάκτος, Αθήνα: Ιούλιος 1994, σσ. 261-7, ISBN 978-960-352-070-2.

Κατηγορία:Μυθικοί βασιλείς της Ασσυρίας
Βαν Γουίλιαμς

Ο **Βαν Γουίλιαμς** (*αγγλ. Van Williams*) είναι Αμερικανός ντράμερ της heavy και thrash metal μουσικής σκηνής, γνωστός ως πρώην μέλος των Nevermore.

## Βιογραφία
Ο Γουίλιαμς γεννήθηκε στη Νέα Υόρκη τον Δεκέμβριο του 1966. Ξεκίνησε να παίζει μουσική με διάφορα τοπικά συγκροτήματα, πριν μετακομίσει στο Σιάτλ το 1993.
Αφού έκανε οντισιόν για να αναλάβει τα τύμπανα των Nevermore αντικαθιστώντας τον Μαρκ Άρινγκτον, ηχογράφησε μαζί τους το ομώνυμο άλμπουμ τους, το 1995. Το συγκρότημα γνώρισε επιτυχία στους κύκλους του heavy metal κοινού με τους δίσκους "*[[Dreaming Neon Black]]*" (1999) και "*[[Dead Heart In A Dead World]]*" (2000) και κυκλοφόρησε επτά στούντιο δίσκους, ένα ΕΡ και ένα ζωντανά ηχογραφημένο άλμπουμ μέχρι το 2010. Το 2011, ο κιθαρίστας Τζεφ Λούμις και ο Γουίλιαμς έβγαλαν κοινή ανακοίνωση ότι αποχωρούν από το συγκρότημα, αφήνοντας ως μοναδικά μέλη των τραγουδιστή Γουόρελ Ντέιν και τον μπασίστα Τζιμ Σέπαρντ.
Ο Γουίλιαμς σχημάτισε τους Pure Sweet Hell με τον μπασίστα Κρις Άιχορν, τον τραγουδιστή Τζιμ Κόλσον και τον κιθαρίστα Ντιν Στέρνμπεργκ, όπου εκτός από τα τύμπανα ανέλαβε και τα φωνητικά. Το 2011 κυκλοφόρησαν το άλμπουμ "*Spitting at the Stars*".
Τον Ιούνιο του 2012, δημιούργησε μαζί με τον πρώην τραγουδιστή των Iced Earth, Ματ Μπάρλοου και τον κιθαρίστα Φρέντι Βιντάλες, τους Ashes of Ares. Στις 6 Σεπτεμβρίου 2013, κυκλοφόρησε ο ομώνυμος δίσκος τους με το συγκρότημα να περιοδεύει για την προώθηση του.
Ο Γουίλιαμς είναι μέλος των Armageddon από το 2012 και των Ghost Ship Octavius από το 2013. Εκτός από το μουσικό κομμάτι, έχει εκτελέσει χρέη γραφίστα δημιουργώντας το λογότυπο των Artisan για το ντέμο τους το 2003, το λογότυπο των Nevermore και το εξώφυλλο του "*Like Prayers on Deaf Ears*" των Shaded Enmity.

## Δισκογραφία

## Εξωτερικοί σύνδεσμοι
* Van Williams (Official) | Facebook

## Πηγές
* Van Williams - Encyclopaedia Metallum: The Metal Archives
* Van Williams Discography and Music at CD Universe
* jeff loomis and van williams leave nevermore - The Gauntlet 

Κατηγορία:Ροκ μουσικοί
Κατηγορία:Ντράμερς
Παγκόσμιο Πρωτάθλημα Καλαθοσφαίρισης Ανδρών Κ-17 2014

Το **Παγκόσμιο Πρωτάθλημα Καλαθοσφαίρισης Ανδρών Κ-17 2014** είναι μια παγκόσμια διοργάνωση νέων για τις ηλικίες Κ-17 που θα διεξαχθεί στο Ντουμπάι, την περίοδο 28 Ιουνίου-6 Ιουλίου 2014.Αυτή θα είναι η 3η μόλις διοργάνωση καθώς ξεκίνησε το 2010 και διεξάγεται κάθε 2 χρόνια.
Φέτος θα συμμετάσχουν 16 ομάδες σε αντίθεση με πέρσι που συμμετείχαν 12.

## Φάση Ομίλων

### Όμιλος Α

### Όμιλος Β

### Όμιλος Γ

### Όμιλος Δ

## Φάση των 16

}
|align=center|-
|Β4
|- style=font-size:90%
|align=right|Α2 
|align=center|-
|Β3
|- style=font-size:90%
|align=right|Β2 
|align=center|-
|Α3
|- style=font-size:90%
|align=right|Β1 
|align=center|-
|Α4
|- style=font-size:90%
|align=right|Γ1 
|align=center|-
|Δ4
|- style=font-size:90%
|align=right|Γ2 
|align=center|-
|Δ3
|- style=font-size:90%
|align=right|Δ2 
|align=center|-
|Γ3
|- style=font-size:90%
|align=right|Δ1 
|align=center|-
|Γ4
|}

Κατηγορία:Παγκόσμιο Πρωτάθλημα Καλαθοσφαίρισης 2014
Δημήτρης Σγούρος

Ο **Δημήτρης Σγούρος** (γενν. 30 Αυγούστου 1969, Αθήνα) είναι Έλληνας πιανίστας του κλασικού ρεπερτορίου. Ευρέως αναγνωρισμένος για το θαυμάσιο μουσικό του ταλέντο από παιδί, ο Σγούρος θεωρείται ως ένας από τους κορυφαίους πιανίστες στον κόσμο.

## Βιογραφία
Γιος του Σωτήρη και της Μαριάνθης, ο Σγούρος γεννήθηκε στην Αθήνα και άρχισε να λαμβάνει μαθήματα μουσικής από την ηλικία των τεσσάρων ετών. Ήδη από τα πρώτα του χρόνια χαρακτηρίστηκε ως «παιδί-θαύμα», δίνοντας το πρώτο του ρεσιτάλ όντας επτά χρονών. Στα οκτώ του εγγράφεται στο Ωδείο Αθηνών, όπου και παρακολουθεί μαθήματα πιάνου με καθηγήτρια την Μαρία Χαιρογιώργου-Σιγάρα. Μέχρι τα δώδεκά του κέρδισε αρκετούς διαγωνισμούς πιάνου, τόσο σε εθνικό όσο και σε διεθνές επίπεδο. 

Το 1982 εμφανίζεται για πρώτη φορά στο Κάρνεγκι Χολ της Νέας Υόρκης, ερμηνεύοντας το Κοντσέρτο για πιάνο και ορχήστρα αρ. 3 σε Ρε ελάσσονα, έργο 30, του Σεργκέι Ραχμάνινοφ σε σύμπραξη με την Εθνική Συμφωνική Ορχήστρα των Ηνωμένων Πολιτειών Αμερικής υπό τη διεύθυνση του Μστισλάβ Ροστροπόβιτς. Πριν κλείσει τα δεκατρία του χρόνια αποφοιτά από το ωδείο με δίπλωμα πιάνου, πρώτο βραβείο και χρυσό μετάλλιο. Συνεχίζει τις σπουδές του στη Βασιλική Ακαδημία Μουσικής του Λονδίνου και στο Πανεπιστήμιο του Μέριλαντ στην κομητεία Πρίγκιπας Γεώργιος· ως απόφοιτος της Ακαδημίας κατέκτησε την υψηλότερη βαθμολογία που απονεμήθηκε ποτέ, ενώ ταυτόχρονα έκανε μεταπτυχιακές σπουδές στα μαθηματικά στο Πανεπιστήμιο της Οξφόρδης.

Έκτοτε έχει εμφανιστεί πολλάκις σε συναυλίες και ρεσιτάλ σε ολόκληρο τον κόσμο, συμπράττοντας με καταξιωμένους μουσικούς και μαέστρους, ανάμεσα στους οποίους συγκαταλέγονται και τα ηχηρά ονόματα των Χέρμπερτ φον Κάραγιαν, Λέοναρντ Μπερνστάιν και Γιεβγκένι Σβετλάνοφ. Εξίσου αξιοσημείωτη είναι και η δισκογραφία του, έχοντας ηχογραφήσει για πολλές εταιρείες, μεταξύ αυτών και η ΕΜΙ.

## Παραπομπές

## Εξωτερικοί σύνδεσμοι
* Επίσημη ιστοσελίδα

Κατηγορία:Έλληνες πιανίστες
Κατηγορία:Απόφοιτοι του Ωδείου Αθηνών
Κατηγορία:Απόφοιτοι του Πανεπιστημίου της Οξφόρδης
Στάδιο Ραμόν Σάντσεθ Πιθχουάν

Το **Στάδιο Ραμόν Σάντσεθ Πιθχουάν** (ισπανικά: *Estadio Ramón Sánchez-Pizjuán*) στην πόλη της Σεβίλλης στην Ισπανία, είναι η ποδοσφαιρική έδρα της ομάδας της Σεβίλλης.   

Το στάδιο έχει χωρητικότητα 43.883 καθήμενους θεατές και εγκαινιάστηκε το 1958.    

Έχει πάρει την ονομασία του από τον Ραμόν Σάντσεθ Πιθχουάν, πρώην πρόεδρο του ποδοσφαιρικού συλλόγου της Σεβίλλης.   

Το γήπεδο φιλοξένησε τον ημιτελικό του Παγκοσμίου Κυπέλλου 1982 μεταξύ Γαλλίας και Γερμανίας. Επίσης φιλοξένησε τον τελικό του Κυπέλλου Πρωταθλητριών το 1986 ανάμεσα σε Μπαρτσελόνα και Στεάουα Βουκουρεστίου. 

Στο συγκεκριμένο γήπεδο έχει καταγραφεί ένα ρεκόρ, η Εθνική ομάδα της Ισπανίας δεν έχει ηττηθεί ποτέ όσες φορές έχει αγωνιστεί εδώ.

thumb|right|250px|Άποψη του γηπέδου και του αγωνιστικού χώρου κατά την διάρκεια αγώνα.

Κατηγορία:Στάδια ποδοσφαίρου στην Ισπανία
Κατηγορία:Σεβίλλη
Κατηγορία:Σεβίλλη ΦΚ
Κατηγορία:Κτίρια και κατασκευές στην Ανδαλουσία
Κατηγορία:Στάδια Παγκοσμίου Κυπέλλου Ποδοσφαίρου 1982
Σαράνταινα

Η **Σαράνταινα** είναι κορυφή και περιοχή του όρους Οξυά που βρίσκεται ανάμεσα στο Βελούχι και στα Βαρδούσια, στα νοτιοδυτικά του νομού Φθιώτιδας. Είναι το ψηλότερο βουνό του Δήμου Μακρακώμης (πρόγραμμα Καποδίστριας). Η κορυφή έχει ύψος 1.923 μέτρα. 

Η Σαράνταινα χαρακτηρίζεται από το νοτιότερο δάσος οξιάς της Ευρώπης, με πλούσιο βιότοπο, ενώ η όλη περιοχή με έκταση 2.355,4 στρέμματα ή 235,54 ha είναι χαρακτηρισμένη σαν «Άλλο τοπίο» και προσφέρεται για πεζοπορίες ή φυσιολατρικές διαδρομές. Ορειβατικοί, πεζοπορικοί και φυσιολατρικοί σύλλογοι καθώς και ποδηλάτες επισκέπτονται συχνά την ευρύτερη περιοχή της Σαράνταινας. Σε κοντινή απόσταση από το δρόμο που συνδέει τα χωριά Γαρδίκι Ομιλαίων και Γραμμένη Οξυά Αιτωλοακαρνανίας, πάνω από το διάσελο που βρίσκεται το μνημείο της Μάχης της Γραμμένης Οξυάς υπάρχει το ορειβατικό καταφύγιο της Γραμμένης Οξυάς σε υψόμετρο 1740μέτρων. 

Η τοπική παράδοση αναφέρει ότι το όνομα **Σαράνταινα** προέκυψε από τον ομαδικό θάνατο των σαράντα μελών μιας γαμήλιας πομπής που διέσχιζε το βουνό πριν από πολλά χρόνια και η οποία έπεσε σε  ξαφνική χιονοθύελλα. Για τον λόγο αυτό, το χωριό που βρίσκεται προς τη μεριά του Καρπενησιού ονομάστηκε «Κλαψί», ενώ η η κοντινή απόκρημνη πλαγιά του Βελουχιού «Συμπεθερικό».

## Παραπομπές - Πηγές


## Φωτογραφίες

Σαρανταινα
Φούτμπολ Λιγκ Φερστ Ντιβίζιον

Η **Φούτμπολ Λιγκ Φέρστ Ντιβίζιον** () ή αλλιώς **Α΄ Κατηγορία Αγγλίας**, αποτελούσε τμήμα της Football League μεταξύ του 1888 και του 2004 και ήταν η κορυφαία κατηγορία στο αγγλικό ποδόσφαιρο μέχρι τη δημιουργία της Premier League το 1992, όταν η κορυφαία κατηγορία της Football League έγινε δεύτερη κατηγορία στο αγγλικό ποδόσφαιρο. Το 2004 μετονομάστηκε σε Τσάμπιονσιπ.

## Ιστορία
Η Football League ιδρύθηκε το 1888 από τον διευθυντή της Άστον Βίλα Γουίλιαμ Μακ Γκρέγκορ (William McGregor). Αρχικά αποτελούνταν από μία κατηγορία 12 συλλόγων (Άκρινγκτον, Άστον Βίλα, Μπλάκμπερν Ρόβερς, Μπόλτον Γουόντερερς, Μπέρνλεϊ, Ντέρμπι Κάουντι, Έβερτον, Νοτς Κάουντι, Πρέστον Νορθ Εντ, Στόουκ (τώρα Στόουκ Σίτι), Γουέστ Μπρόμιτς Άλμπιον και Γούλβερχαμπτον Γουόντερερς), γνωστή ως The Football League. Όταν η Football League δέχθηκε επιπλέον μέλη της αντιπάλου ενώσεως Football Alliance το 1892, χωρίστηκε σε δύο κατηγορίες.

Για τα επόμενα 100 χρόνια, η Football League First Division αποτελούσε το κορυφαίο επαγγελματικό πρωτάθλημα στο αγγλικό ποδόσφαιρο. Στη συνέχεια, το 1992, τα 22 σωματεία που αποτελούσαν την First Division επέλεξαν να παραιτηθούν από την Football League και να δημιουργήσουν την Premier League. Η Football League , κατά συνέπεια, αναδιοργανώθηκε, με τη δεύτερη, τρίτη και τέταρτη κατηγορία να μετονομάζονται σε πρώτη, δεύτερη και τρίτη αντίστοιχα. Έτσι, η πρώτη κατηγορία, ενώ εξακολουθεί να είναι το κορυφαίο επίπεδο της Football League, τώρα έγινε το δεύτερο επίπεδο του συστήματος ποδοσφαιρικών πρωταθλημάτων Αγγλίας.

Η First Division μετονομάστηκε σε Football League Championship πριν από την έναρξη της περιόδου 2004-05, ως μέρος ενός αναδιοργανωμένου πρωταθλήματος.

## Πρωταθλητές

## Παραπομπές


## Εξωτερικοί σύνδεσμοι

Κατηγορία:Ποδοσφαιρικές διοργανώσεις Αγγλίας
Νάστια Ζαντορόζναγια

Η **Αναστασία Σεργκέγεβνα Ζαντορόζναγια** (Ρώσικα: Анастаси́я Серге́евна Задоро́жная, γεννημένη 30 Αυγούστου του 1985), είναι Ρωσίδα ηθοποιός, μοντέλο και τραγουδίστρια.

## Βιογραφία

### Τα πρώτα χρόνια

Η Νάστια γεννήθηκε 30 στις Αυγούστου του 1985 στη περιοχή Βίτεγκρα της Ρωσίας, από οικογένεια στρατιωτικών.

Το 1996 έγινε σολίστ του παιδικού μουσικού συγκροτήματος« Νεποσέντι». Το 1999 έλαβε τον πρώτο ρόλο - στη σειρά Απλή αλήθεια. Το καλοκαίρι του 2002, μετά την αποφοίτησή της από το γυμνάσιο, εγγράφηκε στο Τμήμα Υποκριτικής της Ρωσικής Ακαδημίας Τέχνης Θεάτρου.

### Καριέρα

**Υποκριτική**

Από το 1999-2003 έπαιξε στη σειρά «Απλή αλήθεια» και έπαιξε την μαθήτρια Αντζέλικα Σελιβεστρόβα (συμπρωταγωνίτησαν μαζί της και οι: Ντανίλα Κοζλόφσκι και Τατιάνα Αρντγκνόλτς.

Το 2005 , Αναστασία επιλέχθηκε για το ρόλο της Βασιλίσσας (Βάσια) - ο κύριος χαρακτήρας της σειράς **[[Το Κλαμπ (τηλεοπτική σειρά)|Το Κλαμπ]]** (Клуб). To Κλαμπ έγινε η πιο επιτυχημένη σειρά με πολύ υψηλή βαθμολογία στην ιστορία του καναλιού «MTV Russia». Η σειρά συνολικά περιείχε οκτώ κύκλους. Στη σειρά η Νάστια υποδύεται ένα κορίτσι το οποίο γίνεται ποπ σταρ, μαζί της συμπρωταγωνιστεί και ο ηθοποιός Πιότρ Φιόντοροφ.

Το 2009 έπαιξε στην ταινία **Έρωτας στην πόλη** (Любовь в большом городе), με τον Αλεξέι Τσάντοφ, την Βέρα Μπρέζνιεβα, την Σβετλάνα Χότσενκοβα και με μία γκεστ συμμετοχή του Φιλίπ Κιρκόροφ.Το 2010 η Νάστια παίζει στην ταινία **Λέσχη Ευτυχίας** (Клуб счастья), με την Σοφία Σκάγια και τον Αλεξέι Μπαρντουκόφ την ίδια χρονιά έπαιξε στο δεύτερο σίκουελ της ταινίας **Έρωτας στην πόλη** (Любовь в большом городе 2). Το 2013 έπαιξε στο τρίτο σίκουελ της ταινίας **Έρωτας στην πόλη** (Любовь в большом городе 3).

**Μουσική**

Η Νάστια έχει βγάλει πολλά τραγούδια με βίντεο κλιπ με πολλές συνεργασίες. Τα περισσότερα τραγούδια τα έχει βγάλει από τη σειρά Κλαμπ, ενώ έχει τραγουδήσει και με τον Ρουμάνο τραγουδιστή Morandi.

**Θέατρο**

Η Νάστια δεν έχει πρωταγωνιστήσει σε πολλές παραστάσεις, άλλα έχει την ικανότητα, και έπαιξε σε επιτυχημένες και καλοσκηνοθετημένες.

## Φιλμογραφία

## Εξωτερικοί Σύνδεσμοι

* Η Νάστια Ζαντορόζναγια στο ρωσικό σάιτ kinopoisk.ru

Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κατηγορία:Φωτομοντέλα
Διονύσιος Βέγιας

thumb|right|250px| «Χορός στην Κέρκυρα»
Ο ** Διονύσιος Βέγιας ** (Κεφαλονιά 1810 &ndash; Κέρκυρα 1884)  ήταν Έλληνας ζωγράφος. 
## Βιογραφία

Γεννήθηκε στην Κεφαλονιά το 1810. Σπούδασε ζωγραφική στη Ρώμη, όπου και εργάστηκε μετά το πέρας των σπουδών του. 
Επέστρεψε στην Κέρκυρα το 1839. 
Ακολούθησε την ακαδημαϊκή σχολή της ζωγραφικής με επιρροή από την ιταλική ζωγραφική. 
Πέθανε στην Κέρκυρα το 1884

## Αναφορές


[thumb|right|250px| “ Ο [Διονύσιος Σολωμός νεκρός, σε σκίτσο του Διονυσίου Βέγια ” ]]
thumb|left|250px| “ Πορτρέτο γυναίκας” (1870)

Κατηγορία:Έλληνες ζωγράφοι του 19ου αιώνα
Ρόνι Νόουβεν

Ο **Ρόνι Νόουβεν** (*Ronny Nouwen*) είναι ποδοσφαιριστής από την Αρούμπα, γεννημένος στο Ρότερνταμ της Ολλανδίας και αγωνίζεται στη θέση του μέσου στην ολλανδική ΣΚ Φέγενορντ.

## Καριέρα
Ο Νόουβεν ξεκίνησε την επαγγελματική του καριέρα από την Εξέλσιορ, μία ομάδα από το Ρότερνταμ το 2001. Παρέμεινε στην ομάδα μέχρι το 2005, όταν πήρε μεταγραφή στην ΝΟΤΟ Πέρνις, όπου παρέμεινε μέχρι το 2008. Μετά πήγε στην ερασιτεχνική Χέρακλες, που αγωνίζεται στην Χούφτκλασε. Παρέμεινε ένα χρόνο εκεί, ώσπου να πάει στην ΣΚ Φέγενορντ το 2009.

Το 2004 έκανε το πρώτο του διεθνές ντεμπούτο με την Εθνική Αρούμπας. Έχει αγωνιστεί με την εθνική 9 φορές, χωρίς να σημειώσει γκολ.

## Παραπομπές


## Εξωτερικοί σύνδεσμοι
* Προφίλ

Κατηγορία:Ποδοσφαιριστές από την Αρούμπα
Κατηγορία:Ποδοσφαιριστές ΣΜΦ Εξέλσιορ
Κατηγορία:Ποδοσφαιριστές Εθνικής Αρούμπα
Κατηγορία:Μέσοι ποδοσφαιριστές
Πρέμιερσιπ Σκωτίας

Το **Πρωτάθλημα ποδοσφαίρου Σκωτίας** (αγγλικά: *Scottish Premiership*) είναι η κορυφαία κατηγορία της Σκωτσέζικης Επαγγελματικής Φούτμπολ Λιγκ (Scottish Professional Football League), μια διοργάνωση για τους επαγγελματικούς ποδοσφαιρικούς συλλόγους στη Σκωτία. Ιδρύθηκε τον Ιούλιο του 2013, έπειτα από το σχηματισμό της Scottish Professional Football League από τη συγχώνευση της Scottish Premier League και της Scottish Football League. 

## Τρόπος διεξαγωγής
Οι ομάδες λαμβάνουν τρεις βαθμούς για κάθε νίκη και ένα βαθμό για κάθε την ισοπαλία. Στις ήττες δεν λαμβάνονται βαθμοί. Οι ομάδες κατατάσσονται ανάλογα με τη συνολική βαθμολογία, τη διαφορά τερμάτων και στη συνέχεια τον αριθμό τερμάτων. Στο τέλος της κάθε περιόδου, ο σύλλογος με τους περισσότερους βαθμούς στέφεται πρωταθλητής. Αν προκύψει ισοβαθμία, η διαφορά των τερμάτων και στη συνέχεια ο αριθμός τερμάτων καθορίζει το νικητή του θεσμού.

## Πρωταθλητές

Ρέιντζερς και Σέλτικ καταλαμβάνουν την μερίδα του λέοντος στις κατακτήσεις αφού έχουν από 55 κατακτήσεις. Κατέχουν και οι δυο το ρεκόρ συνεχόμενων κατακτήσεων με 9. Απο 2 φορές η Σέλτικ και 1 η Ρέιντζερς.

## Σύνολο τίτλων
### Τίτλοι ανά σύλλογο

## Λογότυπο
Το λογότυπο της διοργάνωσης έχει εξελιχθεί με το πέρασμα του χρόνου. Κύριο στοιχείο του αποτελεί ο λέων. Από την περίοδο 2015–16 εμπεριέχεται στο λογότυπο η αναγραφή «Ladbrokes Premiership», λόγο της υφιστάμενης χορηγίας του πρωταθλήματος από τη Ladbrokes.

## Σημειώσεις


## Παραπομπές


## Εξωτερικοί σύνδεσμοι
* Επίσημη ιστοσελίδα

Σκωτια
Κατηγορία:Ποδοσφαιρικές διοργανώσεις Σκωτίας
Κατηγορία:Ανώτατα εθνικά ποδοσφαιρικά πρωταθλήματα
Κάρολος Γουλιέλμος φον Χάιντεκ

Ο **Καρλ Βίλελμ φον Χάιντεκ**, γνωστός και ως **Κάρολος** **Γουλιέλμος φον Χάιντεκ** ή **Χέυντεκ** ή **Χέιντεκ** (γερμ. *Karl Wilhelm Freiherr von Heideck*) ήταν Βαυαρός στρατιωτικός που ακολούθησε τον Όθωνα στην Ελλάδα (1832-1862) και ήταν μέλος της Αντιβασιλείας του Όθωνα.

## Βιογραφικά στοιχεία
Ως αξιωματικός του πυροβολικού πήρε μέρος στους πολέμους τις περιόδους 1805-1809. Το 1813 προάχθηκε στον βαθμό του συνταγματάρχη και το 1826 ύστερα και από σύμφωνη γνώμη του Λουδοβίκου Α΄ της Βαυαρίας, πήγε στην Ελλάδα, όπου διορίστηκε πρόεδρος της επιτροπής εράνων στο Ναύπλιο. Πήρε μέρος στην εκστρατεία του Γεώργιου Καραΐσκάκη στην Αθήνα. Στα χρόνια του Ιωάννη Καποδίστρια διορίστηκε φρούραρχος του Ναυπλίου και μετά την παραίτηση του Φαβιέρου τοποθετήθηκε διοικητής του τακτικού στρατού. 

Ο Χέυντεκ θεωρείται ο ιδρυτής του στρατιωτικού σώματος των «Ευελπίδων». Το 1829 γύρισε στο Μόναχο, όπου λίγο αργότερα προήχθη σε υποστράτηγο. Το 1832 διορίστηκε από τον Λουδοβίκο μέλος της τριμελούς Αντιβασιλείας του γιου του Όθωνα. 

Ως αντιβασιλιάς είχε την ευθύνη των στρατιωτικών και ναυτικών ζητημάτων. Στη διάρκεια της άσκησης των καθηκόντων του, έδειξε περιορισμένες διοικητικές ικανότητες και πήρε αντιδημοκρατικά μέτρα, με αποτέλεσμα να γίνει μισητός σε πολλούς Έλληνες. Κατά τη διάσημη δίκη του Θεόδωρου Κολοκοτρώνη και του Δημήτρη Πλαπούτα υποστήριξε την άμεση εξόντωση των κατηγορουμένων, πράγμα που ευνοούσαν ο Ιωάννης Κωλέττης και ο Γεώργιος Λουδοβίκος φον Μάουρερ. 

Μετά την ενηλικίωση του Όθωνα παρέμεινε στην Ελλάδα και ασχολήθηκε με τη ζωγραφική. Τελικά ανακλήθηκε στο Μόναχο, προάχθηκε σε αντιστράτηγο και τιμήθηκε με τον τίτλο του βαρόνου. Ο Χέυντεκ έγραψε τα απομνημονεύματά του που εκδόθηκαν το 1897 στο Μόναχο και δημοσιεύτηκαν σε ελληνική μετάφραση στο περιοδικό *Αρμονία* (1900-1901).

## Παραπομπές


## Περαιτέρω ανάγνωση
*Χάιντεκ (Heideck), Καρλ Γκούσταφ (1788 - 1861), Παγκόσμιο Βιογραφικό Λεξικό - Τόμος: 10, Εκδοτική Αθηνών

Κατηγορία:Φιλέλληνες
Κατηγορία:Αντιβασιλείς της Ελλάδας
Κατηγορία:Έλληνες ευγενείς
Κατηγορία:Βαυαροί
Κατηγορία:Αρχηγοί του ελληνικού τακτικού στρατού
Κατηγορία:Πολιτογραφημένοι πολίτες της Ελλάδας
Χαράλαμπος Αγγουράκης

Ο **Χαράλαμπος Αγγουράκης** (19 Ιανουαρίου 1951 - 12 Μαΐου 2014) ήταν ευρωβουλευτής του ΚΚΕ. 

## Βίος
Ο **Χαράλαμπος (Μπάμπης) Αγγουράκης **γεννήθηκε στις 19 Ιανουαρίου του 1951 στο Βουκουρέστι Ρουμανίας, ήταν πτυχιούχος του Τμήματος Πληροφορικής του Πολυτεχνείου της Δρέσδης (Technische Universität Dresden) (1973) και το 1978 πήρε Διδακτορικό Πληροφορικής στο Πολυτεχνείο της Δρέσδης. Διετέλεσε Βοηθός στο Τμήμα Πληροφορικής του Πολυτεχνείου Δρέσδης (1973-1978). Από το 1975 έως το 1985 ήταν μέλος του Κεντρικού Συμβουλίου της Κομμουνιστικής Νεολαίας Ελλάδας και το 1985 έγινε μέλος της Κεντρικής Επιτροπής του Κομμουνιστικού Κόμματος Ελλάδας.

Εκλέχτηκε βουλευτής του ΚΚΕ στην περιφέρεια της Α’ Αθήνας την περίοδο 1997-2000 και ευρωβουλευτής του ΚΚΕ από το 2009 έως το 2014.
Ηταν μέλος του Εθνικού Συμβουλίου της Ελληνικής Επιτροπής για τη Διεθνή Ύφεση και Ειρήνη (ΕΕΔΥΕ).
Ήταν παντρεμένος με την Γεωργία Κρέσσου και είχε δύο παιδιά, μία κόρη και έναν γιο.
Πέθανε στις 12Μαΐου 2014 μετά από νοσηλεία στο Ωνάσειο Καρδιοχειρουργικό κέντρο Αθηνών. Είχε εισαχθεί στις 11 Μαΐου σε σοβαρή κατάσταση  με ανεύρυσμα και χειρουργήθηκε.

## Παραπομπές


## Πηγές
*Πέθανε ο ευρωβουλευτής του ΚΚΕ Μπάμπης Αγγουράκης http://www.tovima.gr/politics/article/?aid=595089
*Απεβίωσε ο ευρωβουλευτής του ΚΚΕ Μπάμπης Αγγουράκηςhttp://news.in.gr/greece/article/?aid=1231318246
*Πέθανε ο ευρωβουλευτής του ΚΚΕ Μπάμπης Αγγουράκηςhttps://web.archive.org/web/20140513011051/http://www.newsit.gr/default.php?pname=Article&art_id=289030&catid=9
*Ευρωπαϊκό Κοινοβούλιο / Ευρωβουλευτέςhttp://www.europarl.europa.eu/meps/el/99419/CHARALAMPOS_ANGOURAKIS_home.html
*Σε κλίμα συγκίνησης η πολιτική κηδεία του Μπάμπη Αγγουράκηhttps://web.archive.org/web/20140519055242/http://www.newsit.gr/default.php?pname=Article&art_id=289468&catid=9
*Εγινε η πολιτική κηδεία του Μπάμπη Αγγουράκηhttp://www.tovima.gr/politics/article/?aid=595089

Κατηγορία:Ευρωβουλευτές εκλεγμένοι με το Κομμουνιστικό Κόμμα Ελλάδας
Κατηγορία:Βουλευτές εκλεγμένοι με το ΚΚΕ
Κατηγορία:Έλληνες κομμουνιστές
Κατηγορία:Βουλευτές Α΄ Αθηνών
Κατηγορία:Ευρωβουλευτές της Ελλάδας εκλεγμένοι την περίοδο 2009-2014